नप अधिकारी मेडिकल लीव पर लोगों के रुटीन काम अटके हुए हैं
नगरपरिषद में कार्य कराने के लिए लोगों को बार-बार चक्कर लगाने पड़ते हैं। कारण है अधिकारियों का कार्यालय में मिलना। नप सचिव पिछले काफी दिनों से मेडिकल लीव पर चल रहे थे तो एमई तबादला होकर आए हैं। जिन्हें चार्ज संभाले कुछ ही दिन हुए हैं। ऐसे में सबसे ज्यादा चक्कर नक्शा पास कराने वाले लगा रहे हैं। प्रशासन द्वारा सचिव का चार्ज किसी अन्य अधिकारी को नहीं दिया गया है। ऐसे में कार्यालय में पहुंचने वालों को एक ही जवाब मिलता है कि साहब आने पर ही कार्य होगा।
शहर में प्रकाश और सफाई कराने की व्यवस्था नगर परिषद की जिम्मेदारी है। कर्मचारियों से कार्य कराने के लिए अधिकारी नहीं है। नगर परिषद सचिव पवित्र गुलिया की तबीयत खराब होने पर वह मेडिकल लीव पर है। जिसके चलते वे बीते करीब 15 दिनों से कार्यालय में नहीं रहे। वहीं एमई का सरकार ने तबादला कर दिया था। उनके स्थान पिछले सप्ताह ही नियुक्ति की गई है। वे शहर में चल रहे कार्यों के बारे में जानकारी जुटा रहे हैं। कार्यालय में नक्शा पास कराने के लिए आवेदन करने वालों की परेशानी बढ़ गई है। क्योंकि उन्होंने लोन लेने के लिए नक्शा पास कराने की कॉपी लगानी होती है। वे लगाकार चक्कर लगा रहे हैं। उन्हें अधिकारी होने की बात कहकर वापस भेज देते हैं।
^ नप सचिव मेडिकल लीव पर है। यदि लीव की अवधि अधिक बढ़ेगी तो डीसी को उनका चार्ज अन्य अधिकारी को देने की सिफारिश की जाएगी। वहीं कर्मचारियों को निर्देश दिए गए है कि जनहित के कार्य, जो उनके अधिकार क्षेत्र में है, उन्हें किया जाए। धर्मेंद्रसिंह, एसडीएम, गोहाना
^ स्कूल के सामने कूड़ा पड़ा रहता है। कई बार कूड़ा उठाने की मांग नप अधिकारियों से कर चुके हैं, लेकिन समस्या का समाधान नहीं हुआ। समस्या के समाधान के लिए अधिकारी से मिलने के लिए गए तो अधिकारी नहीं मिले। अब दोबारा से आना पड़ेगा।’’कप्तान, दुकानदार।
^ महमूदपुर रोड पर जलभराव समस्या का समाधान करने के लिए नाले का दोबारा से निर्माण किया गया है। परंतु फिर भी नाला के पानी की निकासी नहीं हो रही है। नाले के लेवल की जांच कराने के लिए अधिकारी से मिलना था। परंतु नहीं मिले।\\\'\\\'विनोद कुमार,निवासी महमूदपुर रोड
गोहाना. महमूदपुररोड पर नाला ओवरफ्लो की समस्या। ( फाइल फोटो)
hin_Deva hin_Deva hin_Deva hin_Deva hin_Deva hin_Deva bho_Deva